Document ID: /roh_data/filtered/fineweb-2-filterrobots_roh.jsonl.gz/14426

Il nov sistem da traffic duai impedir ch’ils trens ston sa fermar senza ch’i è necessari e silsuenter puspè accelerar, quai che dovra bler current electric. Cun quest sistem nov quintas las Viafiers federals svizras da spargnar bun 4% dal current electric da l’onn.
En in pèr onns duai quai sistem esser dapertut sin la rait en funcziun, pliras viafiers en l’exteriur mussan interess vida quest sistem nov da traffic.
Dapli gudogn
Plinavant han las Viafiers federalas annunzià in gudogn da 373 milliuns francs per l’onn 2014. Quai sajan 135 milliuns francs dapli che l’onn avant communitgescha il concern. En emprima lingia hajan ins fatg dapli gudogn cun la vendita d’immobiglias.
RR novitads 16:00